__কোনসম্পাদনাঅনুচ্ছেদনয়__  ২০২৪ সালে বাংলা উইকিপিডিয়া ব্যবহারকারীদের আগ্রহের কেন্দ্রবিন্দুতে ছিলো নানা বৈচিত্র্যময় বিষয়। পাঠকেরা এই বছর ইতিহাস, সাহিত্য, রাজনীতি এবং বিনোদনসহ বিভিন্ন ক্ষেত্রে তাঁদের কৌতূহল মেটানোর জন্য বাংলা উইকিপিডিয়ার শরণাপন্ন হয়েছেন। এখানে বছরের সবচেয়ে বেশি পঠিত দশটি নিবন্ধের সংক্ষিপ্ত পর্যালোচনা উপস্থাপন করা হলো।   সর্বাধিক পঠিত দশটি নিবন্ধ    ১. বাংলাদেশ -  ৭,৪৪,৭১৯ বার   বাংলাদেশ সম্পর্কিত নিবন্ধটি ছিলো বছরজুড়ে শীর্ষে। বাংলাদেশ দক্ষিণ এশিয়ার একটি রাষ্ট্র, এর রয়েছে একটি দীর্ঘ ইতিহাস, ভূগোল, সংস্কৃতি। বাংলা উইকিপিডিয়ার অধিকাংশ পাঠক ভৌগলিকভাবে বাংলাদেশের হওয়ায়, এতে তুলে ধরা হয়েছে সাম্প্রতিক ঘটনাবলী যা বিস্তারিত তথ্যের জন্য এটি পাঠকদের কাছে সবসময় আগ্রহের কেন্দ্রবিন্দুতে থাকে। এই বছরও তার ব্যতিক্রম ছিল না। তাই সর্বাধিক পঠনের ভিত্তিতে এবার নিবন্ধটি প্রথম স্থান অধিকার করেছে। এছাড়া এটি ২০২৪ সালে ৬১ জন সম্পাদক ১৭৮ বার সম্পাদনা করেছেন।   ২. আনন্দবাজার পত্রিকা - ৭,৩০,৭৯৯ বার   ভারতীয় সংবাদমাধ্যমের মধ্যে অন্যতম, আনন্দবাজার পত্রিকা সম্পর্কে তথ্য জানতে অনেকেই এই নিবন্ধটি পড়েছেন। এটি পত্রিকাটির ইতিহাস এবং প্রভাব সম্পর্কে একটি বিশদ ধারণা দেয়। নিবন্ধটির বিষয়বস্তু বছর জুড়ে নানান ইস্যুতে বিভিন্ন প্রেক্ষাপটে বাংলাভাষীদের কাছে আগ্রহের বিষয়ে পরিণত হয়েছে। যদিও পুরো বর্ষজুড়ে পাতাটি তেমন সম্পাদনাই করা হয়নি। ৪ জন পৃথক সম্পাদক কেবল ৪ বারই পাতাটি সম্পাদনা করেছেন।   ৩. মুহাম্মদ ইউনূস - ৭,২২,৮২৩ বার   থাম্ব|ড. মুহাম্মাদ ইউনুস ২০০৬ সালে নোবেল পেলেও ২০২৪ সালের অসহযোগ আন্দোলনের পর সর্বাধিক আলোচনায় আসেন।  চট্টগ্রামের ব্যক্তি ড. মুহাম্মদ ইউনূস অর্থনীতিতে নোবেল বিজয়ী উল্লেখযোগ্য একজন ব্যক্তি। ২০২৪ সালে অন্তর্বর্তীকালীন সরকারের প্রধান উপদেষ্টা হওয়ার পর তার জীবনী এবং কর্মের প্রতি ২০২৪ সালে উল্লেখযোগ্য পরিমাণে মানুষের আগ্রহ ছিল, যার ফলে তার নিবন্ধে পাঠকদের সংখ্যা উল্লেখযোগ্য হারে বৃদ্ধি পায়। এছাড়া দায়িত্ব নেওয়ার পর তাকে ঘিরে চলা বিভিন্ন ঘটনা তার প্রতি মানুষের জানার আগ্রহ আরও বাড়িয়ে দেয় যার প্রভাব তার নিবন্ধের পাঠক সংখ্যার উপর পড়ে। ৭৮ জন উইকিপিডিয়ান ২০২৪ সালে তার নিবন্ধটি ২৮৮ বার সম্পাদনা করেন।   ৪. রবীন্দ্রনাথ ঠাকুর - ৬,৫৮,৩২৩ বার   thumb|রবীন্দ্রনাথ ঠাকুর ভারতবর্ষের প্রথম নোবেল বিজেতা  ভারতের জাতীয় কবি, বাংলাদেশ ও ভারতের জাতীয় সঙ্গীতের রচয়িতা ও বাংলা সাহিত্যের কবিগুরু হিসেবে রবীন্দ্রনাথ ঠাকুর সর্বদা পাঠকদের আগ্রহে থাকেন। নোবেল বিজয়ী এই কবির সৃষ্টিকর্মের ফলে বাংলাদেশ ও ভারতের পাঠকদের কাছে নিবন্ধটি গুরুত্ব পেয়ে থাকে এবং অন্যান্য বছরের ন্যায় এবারও তার নিবন্ধটি আগ্রহের শীর্ষে রয়েছে। এই পাতাটি ২৫ জন সম্পাদক ৫৩ বার পুরো ২০২৪ সাল জুড়ে সম্পাদনা করেছেন।   ৫. এক্স এক্স এক্স এক্স (অ্যালবাম) - ৬,৩৫,১০২ বার   এক্স এক্স এক্স এক্স কানাডীয় নৃত্য-পাঙ্ক ব্যান্ড ইউ সে পার্টি দলের তৃতীয় পূর্ণ দৈর্ঘ্যের অ্যালবাম। অ্যালবামটি ২০০৯ সালের ২৯ সেপ্টেম্বর প্রকাশিত হয়। অ্যালবামটির নিবন্ধ ২০২৪ সাল জুড়ে ৮ জন উইকিপিডিয়ান ৮ বারই সম্পাদনা করেছেন।   ৬. শেখ মুজিবুর রহমান - ৫,৪৩,৮৯১ বার   ব্রিটিশ ভারত, পাকিস্তান বাংলাদেশের ইতিহাস ও স্বাধীনতা আন্দোলনের ইতিহাসের একজন ব্যক্তিত্ব হিসেবে শেখ মুজিবুর রহমানের জীবনী এবং রাজনৈতিক ভূমিকার প্রতি পাঠকদের আগ্রহ বজায় ছিল। এই বছর ছাত্র–জনতার অভ্যুত্থান পরবর্তী আওয়ামী শাসনের বিতর্কের জেরে তাকে নিয়ে হওয়া আলোচনার ফলে তার নিবন্ধে প্রচুর পাঠকের আনাগোনা ঘটে। এই নিবন্ধটি ২০২৪ সালে সর্বমোট ৪৬ জন সম্পাদক ২০০ বার সম্পাদনা করেছেন।   ৭. কাজী নজরুল ইসলাম - ৪,৬৫,৭০৩ বার   thumb|কাজী নজরুল ইসলামকে কখনো কখনো বাংলাদেশের জাতীয় কবি বলে অভিহিত করা হয়  ভারতের পশ্চিমবঙ্গের চুরুলিয়ায় জন্মানো বাংলাদেশের রণসঙ্গীতের রচয়িতা বিদ্রোহী কবি কাজী নজরুল ইসলাম বাংলাদেশ ও ভারত উভয় দেশে জনপ্রিয়। তাই প্রতি বছর তার নিবন্ধের প্রতি থাকে পাঠকদের আগ্রহ। এই বছরও তা অব্যাহত ছিল। পাশাপাশি কাজী নজরুল ইসলামকে এই বছর বাংলাদেশের জাতীয় কবি ঘোষণায় পাঠকদের আগ্রহ বেড়ে যায় এই অসাম্প্রদায়িক ব্যক্তিত্বের নিবন্ধে। তার নামের নিবন্ধটি উইকিপিডিয়ায় ২০২৪ সালে ২২ জন সম্পাদক ৫৪ বার সম্পাদনা করে উন্নয়ন করেন।   ৮. মুহাম্মাদ - ৪,২৫,৭২৮ বার   ইসলাম ধর্মের প্রধান নবী হযরত মুহাম্মাদ সাল্লাল্লাহু আলাইহি ওয়াসাল্লাম মুসলিমদের নিকট একজন গুরুত্বপূর্ণ ব্যক্তিত্ব ও বিশ্বের প্রধান একটি ধর্মের প্রচারক বিধায় প্রতি বছর তার নিবন্ধে প্রচুর মানুষের আনাগোনা থাকে। সৌদি আরবের মক্কা শহরে জন্ম নেওয়া নবী মুহাম্মাদের প্রচারিত জীবনব্যবস্থা ইসলাম ধর্ম আজ বিশ্বের দ্বিতীয় বৃহত্তম ধর্ম এবং তিনি বিশ্বের প্রভাবশালী ব্যক্তিদের মাঝে অন্যতম। এই তালিকার অন্য নিবন্ধগুলির বিপরীতে এই নিবন্ধটি ২০২৪ সালের সম্পাদনার দিক থেকে সেরা দশের তালিকায়ও রয়েছে। এই বছর ৩৮ জন সম্পাদক এটি ৬২৬ বার সম্পাদনা করেছেন।   ৯. বাংলা ভাষা - ৩,৯৫,১৭৯ বার   বাংলা উইকিপিডিয়া বাংলা ভাষায় লিখিত।‌ বাংলা ভাষার ইতিহাস, বিকাশ এবং বৈচিত্র্য সম্পর্কে জানার জন্য পাঠকেরা এই নিবন্ধে ঝুঁকেছেন। নিবন্ধটি ইন্দো-ইউরোপীয় ভাষাগোষ্ঠীর অন্তর্গত এই ভাষাটির নানান খুঁটিনাটি তথ্য তুলে ধরে পাঠকদের বিশদ জ্ঞান অর্জনে সহায়ক বলে অনেক পাঠকের আনাগোনা বেশ লক্ষণীয়। ২০২৪ সালে ৪৬ জন সম্পাদক ৯৯ বার সম্পাদনা করেছেন।   ১০. মিয়া খলিফা - ৩,৯০,২৭০ বার   লেবাননে জন্ম নেওয়া প্রাপ্তবয়স্ক ছায়াছবির এই সাবেক অভিনয়শিল্পী বিভিন্ন কারণে সারাবিশ্বে ইতিবাচক ও নেতিবাচকভাবে আলোচিত বিধায় তার জীবনীর প্রতি পাঠকদের সর্বদা আগ্রহ থাকে। এবারও এর ব্যতিক্রম ছিল না, এই বছরেও পাঠকদের আগ্রহের মধ্যে শীর্ষ দশে মিয়া খলিফা জায়গা করে নিয়েছেন। ১৫ জন সম্পাদক ১৬ বার এই নিবন্ধটি সম্পাদনা করেছেন।   পর্যালোচনা   ২০২৪ সালের বাংলা উইকিপিডিয়ার পঠিত নিবন্ধগুলোর তালিকা বিশ্লেষণ করে দেখা যায়, পাঠকেরা দেশীয় ইতিহাস, রাজনীতি, সাহিত্য, ধর্মীয় বিষয় এবং বিনোদনের প্রতি সমানভাবে আগ্রহী ছিলেন। এই বৈচিত্র্যময় পাঠপ্রবণতা বাংলা উইকিপিডিয়ার গুরুত্ব এবং প্রাসঙ্গিকতাকে আবারও প্রমাণ করে।  বাংলা উইকিপিডিয়া ক্রমবর্ধমানভাবে জ্ঞান ও তথ্যের একটি নির্ভরযোগ্য উৎসে পরিণত হচ্ছে। এর পাঠকসংখ্যা বাড়ানোর পাশাপাশি আরও বেশি মানসম্মত নিবন্ধ সংযোজনই হতে পারে ভবিষ্যতের প্রধান লক্ষ্য।